Diewe steel 66 renosterhoringsFoto: Moira-Marie Kloppers Beeld berig dat die diewe die horings, twee jaggewere en vier skootrekenaars gesteel het. “Die ouens het geweet wat hulle doen. Dit was perfek beplan,” het Johan van Zyl, eienaar van die Leshoka Thabang-wildplaas, aan Beeld gesê. Van Zyl het die renosters sowat drie weke terug onthoring nadat hy toestemming van die departement van omgewingsake in Limpopo gekry het. Kol. Ronel Otto, woordvoerder van die polisie, sê natuurbewaarders van die departement moet volgens wet mikroskyfies in die horings plaas voor dit veilig weggesluit word. Van Zyl sê daar is sedert die begin van die jaar vier renosters op sy plaas doodgeskiet. SAPA